**Прыкладная тэхналагічная карта занятку з выкарыстаннем інфармацыйна-камунікатыўных тэхналогій**

**па адукацыйнай галіне “Развіццё маўлення і культура маўленчых зносін”**

**для дзяцей другой малодшай групы (ад 3 да 4 гадоў)**

*Тэма:* Свойскія жывёлы. Дзікія жывёлы.

*Праграмныя задачы:* фарміраваць здольнасць разумення значэння слоў “Свойскія жывёлы”, “ Дзікія жывёлы”;

развіваць уменне правільна называць назвы дзіцянят, правільна вымаўляць гукі [дз], [ц’] у словах; адказваць на пытанні поўным адказам; выхоўваць станоўчае стаўленне да беларускай мовы.

*Абсталяванне:* відэапраектар; лялькі “Арынка і Янка”; відэа “Я мову родную люблю: Свойскія жывёлы. Дзікія жывёлы”; дыдактычная гульня “Знайдзі дзіцяня па цені ”.

*Слоўнік:* сабака, кот, конь, свіння, карова, авечка; вавёрка, вожык, заяц, мядзведзь, ліса, зубр.

|  |  |  |  |  |  |  |  |
| --- | --- | --- | --- | --- | --- | --- | --- |
| Этапы занятку | Час | Форма арганізацыі дзяцей | Дзейнасць | | Планаваныя вынікі | Метады | Абсталяванне |
| выхавальнік дашкольнай адукацыі | выхаванцы |
| *1 Уступная частка*  Арганізацыйны момант.  Мэта: арганізацыя дзяцей, стварэнне станоўчага настрою. | 1 хвіліна | Дзеці становяцца ў круг. | Выхавальнік звяртаецца да дзяцей:  Наша мова – гэта словы, усё, што мы гаворым. Пачынаем мы занятак з роднай нашай мовай.  Добры дзень! | Дзеці паўтараюць словы ўсе разам: наша мова – гэта словы, усё, што мы гаворым. Пачынаем мы занятак з роднай нашай мовай.  Добры дзень! | Арганізацыя дзяцей, стварэнне станоўчага настрою да занятку. | Славесны. |  |
| 2 *Асноўная частка*  2.1 Сюрпрызны момант “Прыход Арынкі і Янкі”.  Мэта: фарміраванне матывацыйнай устаноўкі на пазнавальную і практычную дзейнасць. | 1 хвіліна | Стаяць у крузе. | Прапануе сустрэць ляльку “Арынку і Янку”, якія прынеслі малюнкі з жывёламі. | Сустракаюць Арынку і Янку з малюнкамі, разглядаюць малюнкі.  Адказваюць на пытанні, выказваюць сваю думку. | Актывізацыя маўленчай і пазнавальнай дзейнасці. | Славесны. Практычны. | Лялькі “Арынка і Янка”.  **Дадатак 2.**  Малюнкі з жывёламі. |
| 2.2 Прагляд відэа “Свойскія жывёлы. Дзікія жывёлы.”.  Мэта: пашырэнне слоўнікавага запасу новымі словамі. Уменне правільна прагаворваць назвы жывёл на беларускай мове. | 4 хвіліны,  20 секунд | Сядзяць паўкругам на стульчыках. | Прапануе паглядзець відэа, якое запісалі для іх Арынка і Янка “Я мову родную люблю: Адзенне” | Глядзяць відэа.  Паўтараюць словы з відэа.  Суадносяць мужчынскае і жаночае адзенне. | Вымаўленне слоў на беларускай мове. Уменне адгадваць загадкі. | Славесны. Наглядны.  Практычны. | QR-код на відэа “Я мову родную люблю: Свойскія жывёлы. Дзікія жывёлы”.  **Дадатак 1.** |
| 2.3. Дынамічная паўза. Рухомая гульня “Зубры”.  Мэта: зніжэнне стамляльнасці і ўменне суадносіць словы з рухамі. | 1 хвіліна,  30 секунд | Стаяць у крузе. | Прапануе пагуляць разам з Арынкай і Янкам у гульню “Зубры”. | Дзеці пад час прагаворвання верша перадаюць дзеянні жывёлы (зубра):  У чашчобе па бары ходзяць моцныя зубры.  Побач з імі дзіцяня- маладое зубраня, а за імі па бары ходзяць іншыя звяры: мядзведзь, лось, дзікі кабан і пабегла аляня. | Зніжэнне стамляльнасці і ўмення суадносіць свае рухі з словамі. | Гульнявы. |  |
| 2.4 Дыдактычная гульня “Знайдзі дзіцяня па цені ”.  Мэта: развіваць уменне правільна вымаўляць назвы жывёл і дзіцянят. | 5 хвілін | Сядзяць за сталамі. | Прапануе пагуляць у гульню “Знайдзі дзіцяня па цені ”.  Прапануе назваць маму і дзіцяня. | Дзеці знаходзяць жывёл па цені, называюць па чарзе жывёл. | Правільна вымаўляюць назвы жывёл і дзіцянят. | Славесны. Практычны.  Наглядны. | Дыдактычны матэрыял да дыдактычнай гульні “Знайдзі дзіцяня па цені ”.  **Дадатак 7.** |
| 2.5 Практыкаванне  “Назаві хатніх і дікіх жывёл”  Мэта: уменне класіфікаваць жывёл на дзве групы: “Хатнія”, “Дзікія” | 1 хвіліна,  10 секунд | Сядзяць за сталамі. | Выхавальнік прапануе назваць спачатку ўсіх хатніх жывёл, а потым усіх дзікіх жывёл. | Дзеці называюць спачатку ўсіх хатніх жывёл, а потым усіх дзікіх. | Актывізацыя  увагі, умення  класіфікаваць жывёл на дзве групы: хатнія, дзікія. | Славесны. Практычны. |  |
| 3 *Заключная частка.*  Мэта: падвядзенне вынікаў, выявіць рэзультатыўнасць працы. | 1 хвіліна | Стаяць у крузе. | Просіць выказаць свае думкі аб тым, што яны рабілі сёння на занятку, з якімі жывёламі пазнаёміліся? | Выказваюць свае ўражанні. Адказваюць на пытанні.  Развітваюцца з Янкам і Арынкай. | Уменне слухаць адзін аднаго не перабіваючы. | Славесны. |  |